Jim Carrey

James Eugene Carrey (sündinud 17. jaanuaril 1962 Ontario provintsis Newmarketis) on Kanada päritolu ameerika filminäitleja ja koomik.

Tema tuntuimad rollid on olnud komöödiafilmides "Ace Ventura: Loomadetektiiv", "Mask", "Loll ja lollim", "Valevorst" ning "Kõikvõimas Bruce". Ta on mänginud ka draamafilmides "Trumani show", "Mees kuu pealt" ja "Karge meele igavene sära".

Kuigi Carrey on filmides näidelnud alates 1980. aastast, ei saavutanud ta tähelepanu enne 1994. aastat, mil võitis mitu auhinda aasta uustulnuka kategoorias.

 Tunnustus 

Carrey on tuntud eeskätt komöödianäitlejana laste- ja noortefilmides. Nickelodeoni väljaantava Laste valiku auhinna kandidaadiks on ta nimetatud 12 korda ja võitnud neist 6, Teismeliste valiku auhinna kandidaadiks on ta nimetatud 15 korda ja võitnud neist 5. MTV filmiauhinna kandidaadiks on ta nimetatud 21 korda ja ta on võitnud neist 9.

1994 nimetati Carrey filmiga "Mask" Kuldgloobuse kandidaadiks parima muusikali- või komöödianäitleja kategoorias, aga ta ei võitnud seda auhinda.

1997 nimetati ta filmiga "Valevorst" Kuldgloobuse kandidaadiks samas kategoorias ja endiselt ta ei võitnud.

1998 nimetati ta filmiga "Trumani show" Kuldgloobuse kandidaadiks parima draamanäitleja kategoorias ja parima ulmefilmi auhinna Saturn kandidaadiks parima näitleja kategoorias. Ta võitis neist esimese.

1999 pälvis Carrey taas Kuldgloobuse osa eest filmis "Mees kuu pealt" parima muusikali- või komöödianäitleja kategoorias. Sama rolli eest nimetati ta Kanada aasta filminäitleja auhinna kandidaadiks komöödianäitleja kategoorias, aga ei võitnud.

2000 mängis Carrey nimiosa filmis "Kuidas Grinch jõulud varastas". Selle rolli eest nimetati ta Kuldgloobuse kandidaadiks muusikali- või komöödianäitleja kategoorias, Saturni kandidaadiks näitleja kategoorias ja Kanada aasta filmiauhinna kandidaadiks komöödianäitleja kategoorias. Ta ei võitnud neist ühtki.

2004 mängis Carrey filmis "Karge meele igavene sära". Selle rolli eest nimetati ta Kuldgloobuse kandidaadiks muusikali- või komöödianäitleja kategoorias, Saturni kandidaadiks näitleja kategoorias ja Briti Filmi- ja Telekunsti Akadeemia auhinna kandidaadiks meespeaosatäitja kategoorias. Ta ei võitnud neist ühtki.

2007 mängis Carrey filmis "Number 23" ja nimetati selle rolli eest halvima filmi auhinna Kuldne Vaarikas kandidaadiks, aga ei saanud seda.

 Filmid 
 Aasta  Ingliskeelne pealkiri  Eestikeelne pealkiri  Roll 1980  The Sex and Violence Family Hour   mitu rolli 1981  All in Good Taste   Ralph Parker 1984  Finders Keepers  Leidja oma  Lane Bidlekoff 1985  Once Bitten   Mark Kendall 1986  Peggy Sue Got Married  Peggy Sue abiellus  Walter Getz 1988  The Dead Pool  Surmaratas  Johnny Squares 1989 Pink Cadillac  Roosa Cadillac  koomik Earth Girls Are Easy   Wiploc 1991  High Strug   Surm 1992  The Itsy Bitsy Spider   Hävitaja 1994 Ace Ventura: Pet Detective  Ace Ventura: Loomadetektiiv  Ace Ventura The Mask  Mask  Stanley Ipkiss / Mask Dumb and Dumber  Loll ja lollim  Lloyd Christmas 1995 Batman Forever  Batman igaveseks  Riddler / Edward Nygma Ace Ventura: When Nature Calls  Ace Ventura: Ürgne kutse  Ace Ventura 1996  The Cable Guy  Kaablikutt  Ernie Douglas 1997  Liar Liar  Valevorst  Fletcher Reede 1998 The Truman Show  Trumani show  Truman Burbank Simon Birch  Simon Birch  täiskasvanud Joe Wenterworth 1999  Man on the Moon  Mees kuu pealt  Andy Kaufman / Tony Clifton 2000 Me, Myself & Irene  Mina, mina ise ja Irene  Charlie Baileygates / Hank How the Grinch Stole Christmas  Kuidas Grinch varastas jõulud  Grinch 2001  The Majestic  Majestic  Peter Appleton 2003 Bruce Almighty  Kõikvõimas Bruce  Bruce Nolan Pecan Pie   voodijuht 2004 Eternal Sunshine of the Spotless Mind  Karge meele igavene sära  Joel Barish Lemony Snicket's A Series of Unfortunate Events  Lemony Snicketi sari õnnetuid juhtumusi  krahv Olaf 2005  Fun with Dick and Jane  Dicki ja Jane'i trikid  Dick Harper 2007  The Number 23  Number 23  Walter Sparrow / Fingerling 2008 Horton Hears a Who!  Horton  Horton Yes Man  Kõigele "Jah"  Carl Allen  2009  A Christmas Carol  Jõululugu  Ebenezer Scrooge / jõuluvaimud 2010 Love You Phillip Morris  Ma armastan sind, Phillip Morris  Steven Jay Russell Where's Waldo?   Waldo 2011 Damn Yankees   Applegate Me Time   määramata Pierre Pierre   määramata 2012 Ripley's Believe It or Not!   Robert Ripley Sober Buddies   määramata

Isiklikku

Tema tütar Jane Carrey on laulja.

Välislingid

Jim Carrey Online   

Kategooria:Ameerika Ühendriikide filminäitlejad
Kategooria:Sündinud 1962